মহুয়া রায়চৌধুরী
মহুয়া রায়চৌধুরী (ইংরেজি: Mahua Roychoudhury) (২৪ সেপ্টেম্বর ১৯৫৮ - ২২ জুলাই ১৯৮৫) ভারতীয় বাংলা চলচ্চিত্রের একজন অভিনেত্রী। তিনি কিশোর বয়সে নৃত্যশিল্পী ছিলেন। ১৯৭৩ সালে তরুণ মজুমদার পরিচালিত "শ্রীমান পৃথ্বীরাজ" ছায়াছবিতে প্রথম অভিনয় করেন ৷ তাকে বাংলা চলচ্চিত্রের অন্যতম সফল অভিনেত্রী হিসেবে বিবেচনা করা হয়। তিনি ফিল্মফেয়ার পুরস্কার সহ বেশ কয়েকটি পুরস্কার পেয়েছেন। ১৯৮৭ সালে ৫ তম দামেস্ক আন্তর্জাতিক চলচ্চিত্র উৎসবে আদমি অর আওরাত (১৯৮৪) চলচ্চিত্রে তার ভূমিকার জন্য তাকে মরণোত্তর শ্রেষ্ঠ অভিনেত্রীর পুরস্কার প্রদান করা হয়।